Nowosće a zajimawosće z lětušich křižerskich procesionow
W dźewjeć křižerskich procesionach ponjesu serbscy křižerjo jutrowničku wjesołe poselstwo do susodneje wosady. Kaž kóžde lěto smy so kantorow a nawodow procesionow za nowosćemi prašeli.
Wosebity podawk budźe to lětsa za Budyski procesion, kiž poda so po wozrodźenju 25. raz do Radworja. W swojich rjadach změje na wšěch dźesać slěbornych jubilarow, telko kaž w žanym druhim procesionje. Kantor Bosćij Čórlich wuswětla to z tym, zo su wjacori Budyscy křižerjo wšitke lěta křižerstwu swěrni wostali a su nětko runja procesionej sami slěborni jubilarojo. Jich kaž tež štyrjoch nowačkow chce potom w Radworju Drježdźansko-Mišnjanski biskop Heinrich Timmerevers witać.
szl_Latn pol_Latn szl_Latn